Susanna Aleksandra

Susanna Aleksandra (õieti Susanna Aleksandra Veldi; sündinud 21. septembril 1989 Tallinnas) on eesti džässlaulja ja helilooja. Susanna Aleksandra Veldi lõpetas 2009. aastal Tallinna Prantsuse Lütseumi ning aastatel 2009–2013 õppis Tartu Ülikoolis romanistika osakonnas prantsuse keelt ja kirjandust. Aastatel 2010–2014 õppis ta Heino Elleri nimelises Tartu muusikakoolis džässlaulu Ursel Oja juhendamisel. Aastatel 2015–2019 õppis Helsingis Sibeliuse Akadeemias džässmuusika erialal Jenny Robsoni, Aija Puurtineni ja Jukkis Uotila juhendamisel. 2019. aastal alustas džässmuusika magistriõpinguid Helsingi Kunstiülikooli Sibeliuse Akadeemias. Oma džässansambliga astus Susanna Aleksandra esmakordselt lavale 17-aastaselt. 2015. aastal ilmus tema omaloominguline debüütalbum "Miracles". Albumil musitseerivad Vladimir Võssotski (klaver), Joel Remmel (klaver), Holger Marjamaa (klaver), Mihkel Mälgand (kontrabass), Ahto Abner (trummid). 2017. aasta suvel ilmus koostöös soome džässmuusikutega singel "Golden Boy" (muusika Ilmari Rönkä, sõnad Susanna Aleksandra). 2016. aastal osales Mikk Targo ja Lutz Krajenski suurprojektis "Muinaslugu sinilinnust" uude kuude Aarne Oidi menuloo "Kaks kuukiirt". 2020. aastal avaldas loo ingliskeelse versiooni The Dance Must Go On kitarrist ja produtsent U-Nam Ameerika Ühendriikides. 2020. aasta märtsis ilmus teine omaloominguline album “Souls of the Night” Jaapanis (Blue Gleam). Albumil musitseerivad soome tippmuusikud Joonas Haavisto (klaver), Joonas Tuuri (bass), Ville Pynssi (trummid), Abdissa “Mamba” Assefa (perkussioonid). Susanna Aleksandra on esinenud mitmes omanimelise ansambli koosseisus ja külalissolistina ansamblis Estonian Dream Big Band, New Wind Jazz Orchestra. Susanna Aleksandra isa on saksofonist Virgo Veldi, vanaema pianist Eevi Ross ning vanaisa klarnetist, arranžeerija ja dirigent Aleksander Rjabov. 2015 Miracles 2017 Golden Boy Lisaks osales Susanna Aleksandra solistina 2016. aasta suurprojekti "Muinaslugu sinilinnust" helisalvestistes. 2007 Noorte džässmuusikute festivali Rainbow Jazz üllatajapreemia 2013 Rahvusvahelise konkursi Pärnu Ballaad III koht ja a cappella eripreemia 2017 Rahvusvahelise džässlauljate konkursi Riga Jazz Stage (Läti) III koht http://www.jazz.ee/artist/susanna-aleksandra/ https://muusikaplaneet.wordpress.com/2017/06/15/goldenboy/ https://estonianevergreens.com/ http://susannaaleksandra.com/ http://kultuur.err.ee/590561/susanna-aleksandra-veldi-miks-mitte-kova-too-vahele-moni-praanik-saada http://jazzrytmit.com/wp/s16-festivaalit/c51-festarit/ella-fitzgerald-100-jazzkaar-2017/ http://www.jazzkaar.ee/uudised/kolm-eesti-ellat-intars-busulis-ning-estonian-dream-big-band-tassike-jazzi-igauhe-jaoks/ http://www.jazzkaar.ee/uudised/kuningannalik-gala/ http://www.jazzkaar.ee/en/uudised/summertime-brought-closer/ http://nyt.fi/a1305947009332 http://nyt.fi/a1445220116265 http://www.ajakirimuusika.ee/#!jazzmuusika-klubis/c1o43 http://www.goodnews.ee/inspireeriv-intervjuu-susanna-aleksandra-julgege-teha-elus-seda-mis-teeb-teid-onnelikuks-ja-jargige-oma-sudant http://ostnyland.fi/kultur/2015-04-21/752405/njutbar-jazz-med-susanna-aleksandra http://pluss.postimees.ee/1270618/kummardus-soprusele-muusikas